recursal/SuperWikiNEXT-32B huggingface dataset:
ปฏิกิริยาขวดสีน้ำเงิน
**การทดลองขวดสีน้ำเงิน** (อังกฤษ: The blue bottle experiment) คือ ปฏิกิริยาเคมี สารละลายในน้ำที่มีส่วนประกอบของกลูโคส, โซดาไฟ, เมทิลีนบลู (methylene blue) และอากาศเล็กน้อยถูกเขย่าในขวดที่ปิดอยู่ จากนั้นสารละลายได้เปลี่ยนจากที่ไม่มีสีเป็นสีน้ำเงินและกลับไปเป็นไม่มีสีอีกครั้งเมื่อถูกตั้งไว้ไม่นาน เมื่อเขย่าอีกครั้ง วัฏจักรนี้สามารถเกิดซ้ำได้หลายรอบ การทดลองนี้เป็นการสาธิตแบบดั้งเดิมและสามารถนำไปใช้ได้ในหลักสูตรวิชาห้องปฏิบัติการและเพื่อเป็นการทดลองทางเคมีเบื้องต้น ปฏิกิริยานี้นำไปใช้ได้กับน้ำตาลรีดิวซ์ชนิดอื่นนอกจากกลูโคส และสามารถใช้ได้กับสีย้อมรีดิวซ์ตัวอื่นเช่นกัน

สารละลายในน้ำของปฏิกิริยาแบบดั้งเดิมประกอบด้วย กลูโคส โซดาไฟ และเมทิลีนบลู อินอลเลตของกลูโคสถูกสร้างในขั้นตอนแรก ส่วนอันดับต่อไปเป็นปฏิกิริยารีดอกซ์ของอินอลเลตด้วยเมทิลีนบลู กลูโคสถูกอ็อกซิไดซ์เป็นกรดกลูโคนิก (Gluconic acid) ซึ่งเป็นโซเดียมกลูโคเนทในสารละลายภาวะด่าง เมทิลีนบลูถูกรีดิวซ์ไปเป็น leucomethylene blue ซึ่งไม่มีสี 

หากมีออกซิเจนเพียงพอ leucomethylene blue จะถูกอ็อกซิไดซ์ไปเป็นเมทิลีนบลูและสารละลายจะกลับมามีสีฟ้าอีกครั้ง ปริมาณของออกซิเจนนั้นเพิ่มได้โดยการเขย่าสารละลาย เมื่อตั้งไว้ การรีดิวซ์ของกลูโคสจากสีย้อมรีดอกซ์ได้ทำให้สีของสารละลายหายไปอีกครั้ง ปฏิกิริยาเป็นปฏิกิริยาอันดับหนึ่งในกลูโคส เมทิลีนบลูและไฮดรอกไซด์ไอออน และเป็นเป็นปฏิกิริยาอันดับศูนย์ในอ็อกซิเจน

ปฏิกิริยา
---------

 ปฏิกิริยาของการทดลองขวดสีน้ำเงิน

การเกิดรูปแบบ
-------------

การเกิดรูปแบบเกิดขึ้นเมื่อสารละลายซึ่งมี NaOH กลูโคส และสีย้อม เทลงไปบนจานเพาะเชื้อที่เปิดสู่ชั้นบรรยากาศ สิ่งนี้ทำให้สารละลายเปลี่ยนรูปตามเวลาที่ปล่อยไว้ โครงส่างของรูปแบบนั้นเกิดขึ้นจากการขนส่งโมเลกุลผ่านการแพร่ และจลนพลศาสตร์เคมี รูปแบบที่เกิดขึ้นบนจานเพาะเชื้อนั้นคล้ายกับโมเสค ใยแมงมุม ขดไปมา แตกแขนง และเส้นที่ต่อกัน

* การเกิดรูปแบบจากการทดลองขวดสีน้ำเงินในถังนํ้าแข็ง
* การเกิดรูปแบบจากการทดลองขวดสีน้ำเงินในถังนํ้าเย็น
* การเกิดรูปแบบจากการทดลองขวดสีน้ำเงินในอุณภูมิห้อง
* การเกิดรูปแบบจากการทดลองขวดสีน้ำเงินในถังนํ้าอุ่น
* รูปแบบคล้ายใยแมงมุมกำลังเกิดขณะทสารละลายใสรูปแบบคล้ายใยแมงมุมกำลังเกิดขณะทสารละลายใส
* การกระจายของเส้นและขดขณะสารละลายยังใสอยู่การกระจายของเส้นและขดขณะสารละลายยังใสอยู่
* รูปแบบคล้ายโมเสคและเส้นที่ต่อกันขณะสารละลายกำลังเปลี่ยนเป็นสีฟ้ารูปแบบคล้ายโมเสคและเส้นที่ต่อกันขณะสารละลายกำลังเปลี่ยนเป็นสีฟ้า
* รูปแบบและการแตกแขนงที่ชัดเจนขณะสารละลายเปลี่ยนเป็นสีฟ้ารูปแบบและการแตกแขนงที่ชัดเจนขณะสารละลายเปลี่ยนเป็นสีฟ้า

อ้างอิง
-------

1. ↑  *the blue bottle' reaction* By Colin Baker Exhibition chemistry @ rsc.org
2. ↑  Limpanuparb, Taweetham; Roongruangsree, Pakpong; Areekul, Cherprang (8 November 2017). "A DFT investigation of the blue bottle experiment: E ∘ half-cell analysis of autoxidation catalysed by redox indicators". *Royal Society Open Science* (ภาษาอังกฤษ). **4** (11): 170708. doi:10.1098/rsos.170708. ISSN 2054-5703. PMC 5717635. PMID 29291061.
3. ↑  Limpanuparb, Taweetham; Ruchawapol, Chattarin; Pakwilaikiat, Pooh; Kaewpichit, Chatchapong (2019-04-30). "Chemical Patterns in Autoxidations Catalyzed by Redox Dyes". *ACS Omega*. **4** (4): 7891–7894. doi:10.1021/acsomega.9b00802. ISSN 2470-1343.
4. ↑  *Pattern Formation in the Methylene-Blue-Glucose System*, Pons.
**การถ่ายภาพยนตร์ฉากสำคัญ** (อังกฤษ: principal photography) คือขั้นตอนของการถ่ายทำภาพยนตร์และละครโทรทัศน์ ซึ่งแตกต่างจากขั้นตอนก่อนการผลิตและขั้นตอนหลังการผลิต

บุคลากร
-------

นอกเหนือจากทีมงานสร้างภาพยนตร์หรือละคร เช่น นักแสดง ผู้กำกับ ตากล้อง หรือวิศวกรเสียงและผู้ช่วยที่เกี่ยวข้อง (ผู้ช่วยผู้กำกับ ผู้ช่วยตากล้อง ช่างคุมแขนยื่น) ผู้จัดการกองถ่ายยังมีอำนาจชี้ขาดในการถ่ายทำ พวกเขามีหน้าที่รับผิดชอบในการถ่ายทำแต่ละวัน เช่น จัดการคิวถ่ายทำ จัดหาสถานที่ ทีมงานขนส่ง และจัดเลี้ยงอาหารในกองถ่าย

นอกจากนี้ยังจัดทำรายงานการถ่ายทำประจำวันเพื่อแสดงความคืบหน้าของการถ่ายทำ ซึ่งรวมถึงบทภาพพร้อมคำแนะนำสำหรับห้องตัดต่อเพื่อให้เกิดความต่อเนื่อง หน้าที่เพิ่มเติมระหว่างถ่ายทำได้แก่ ผู้ควบคุมบท ทำหน้าที่ควบคุมความต่อเนื่องในการถ่ายทำ และช่างภาพนิ่งทำหน้าที่ถ่ายภาพเพื่อใช้โปรโมตละครหรือภาพยนตร์

กระบวนการ
---------

### การเตรียมการ

การถ่ายภาพยนตร์ฉากสำคัญอาจถ่ายทำในสตูดิโอหรือในสถานที่จริง สำหรับสถานที่ขึ้นอยู่กับการเลือก ในขณะที่ถ่ายทำในสตูดิโอ การสร้างฉากอาจมีราคาแพง ค่าใช้จ่ายเป็นปัจจัยหลักเบื้องหลังการถ่ายทำในสถานที่ อย่างไรก็ตามการถ่ายทำกลางแจ้งต้องใช้ต้นทุนสูงกว่าเนื่องจากต้องขนทั้งอุปกรณ์และทีมงานไปยังสถานที่ถ่ายทำ

อ้างอิง
-------

1. ↑  Manriquez, Antonio; McCluskey, Tom (2014). *Video Production 101: Delivering the Message*. Peachpit Press. p. 34. ISBN 9780133819915. สืบค้นเมื่อ 18 August 2019.
2. ↑  Lee, John J. Jr.; Gillen, Anne Marie (1 November 2010). *The Producer's Business Handbook: The Roadmap for the Balanced Film Producer*. Focal Press. pp. 218–. ISBN 9780240814636. สืบค้นเมื่อ 29 April 2012.
**คลองจระเข้สามพัน** หรือ **คลองจรเข้สามพัน** อาจเรียกว่า **แม่น้ำจระเข้สามพัน** หรือ **ลำจระเข้สามพัน** เป็นลำน้ำธรรมชาติมีต้นน้ำส่วนหนึ่งมาจากภูเขาในเขตอำเภอห้วยกระเจา และอำเภอเลาขวัญ จังหวัดกาญจนบุรี และอีกส่วนหนึ่งมาจากแม่น้ำแม่กลอง ช่วงที่ไหลผ่านอำเภอท่าม่วง และอำเภอพนมทวน เดิมราษฎรเรียกว่า **แม่น้ำทวน** หลังจากนั้นช่วงที่ไหลผ่านอำเภออู่ทอง จังหวัดสุพรรณบุรี ราษฎรเรียกว่า "แม่น้ำจรเข้สามพัน" ได้ผ่านหน้าเมืองอู่ทองโบราณไปทางทิศตะวันออก แล้วรวมกับลำน้ำท่าว้า-ท่าคอย เป็นลำน้ำสองพี่น้อง ไหลลงแม่น้ำท่าจีน ที่อำเภอสองพี่น้อง จังหวัดสุพรรณบุรี

พ.ศ. 2507 กรมชลประทานโดยเริ่มทำการก่อสร้างเขื่อนแม่กลอง หลังจากนั้นจึงก่อสร้างระบบส่งน้ำและรายบายน้ำ ช่วง พ.ศ. 2526–2528 จึงได้ปรับปรุงแม่น้ำทวนและแม่น้ำจรเข้สามพัน เป็นคลองระบายน้ำ ใช้ชื่อว่า *คลองระบายใหญ่จรเข้สามพัน* หรือ *D Main Canal* มีความยาว 76.136 กิโลเมตร ลักษณะเป็นคลองดินรูปสี่เหลี่ยมคางหมูโดยเริ่ม ณ จุดที่คลองจรเข้สามพันไหลบรรจบกับคลองสองพี่น้อง ต่อมา พ.ศ. 2531 กรมชลประทานได้พัฒนาคลองผันน้ำจากแม่น้ำแม่กลองจากบริเวณหน้าเขื่อนแม่กลอง เพื่อเชื่อมกับคลองระบายใหญ่จรเข้สามพันบริเวณปลายคลอง (กม. 76+136) มีลักษณะเป็นคลองคอนกรีตรูปสี่เหลี่ยมคางหมู มีความยาวจากแม่น้ำแม่กลองถึงจุดบรรจบกับคลองระบายใหญ่จรเข้สามพัน 5.543 กิโลเมตร

ชื่อ "คลองจระเข้สามพัน" สันนิษฐานว่าคงมีจระเข้อยู่มาก บ้างก็สันนิษฐานว่ามีจระเข้อยู่สามพันธุ์ คือ พันธุ์ที่หนึ่งมีเท้าเป็นผังผืดคล้ายตีนเป็ด พันธุ์ที่สอง *หน้าแด่น* คือมีรอยสีขาวเป็นจุดบนหน้าผาก และพันธุ์ที่สามมีก้อนกลมเหมือนก้อนหูดติดอยู่บนหัวเรียกว่าพันธุ์ *ก้อนขี้หมา* ภายหลังคงเพี้ยนจาก "พันธุ์" มาเป็น "พัน" และยังมีนิทานพื้นบ้านเล่าว่า มีสามีภรรยาคู่หนึ่งอาศัยอยู่เรือนที่ตั้งอยู่ริมแม่น้ำได้ซื้อลูกจระเข้จากชาวประมงที่ราคา 3,000 เบี้ย เมื่อเลี้ยงได้เติบใหญ่ ทั้งสามีภรรยาก็ถูกจระเข้ที่ตนเองเลี้ยงนี้คาบไปกิน

บริเวณเมืองโบราณอู่ทอง ซึ่งเกิดขึ้นช่วงก่อนเริ่มปรากฏวัฒนธรรมในพุทธศาสนายุคแรก เป็นแหล่งชุมชนตั้งแต่สมัยก่อนประวัติศาสตร์จนถึงยุครุ่งเรืองสมัยทวารวดี ในช่วงพุทธศตวรรษที่ 11–12 บริเวณนี้เป็นศูนย์กลางของวัฒนธรรมทวารวดี พบโบราณวัตถุกระจายตัวอยู่ริมฝั่งคลองนี้ ตั้งแต่เขตอำเภอพนมทวน จังหวัดกาญจนบุรี มาจนถึงเขตอำเภอดอนเจดีย์ อำเภออู่ทอง จังหวัดสุพรรณบุรี

อ้างอิง
-------

1. ↑  ""จระเข้สามพัน" สายน้ำแห่งชีวิตเมืองโบราณอู่ทอง ปีนี้วิกฤติหนัก!". คลังข้อมูลเก่าเก็บจากแหล่งเดิมเมื่อ 2022-10-02. สืบค้นเมื่อ 2022-10-02.
2. ↑  "การศึกษาแนวทางการพัฒนาแหล่งน้ำ ลุ่มน้ำแม่ค่อม อำเภอเมือง จังหวัดลำปาง (พ.ศ. 2562)" (PDF).
3. ↑  สุจิตต์ วงษ์เทศ. "จรเข้สามพัน ในแม่น้ำเมืองอู่ทอง สุพรรณบุรี". มติชน.
4. ↑  "ตำนานที่มาของ..แม่น้ำจรเข้สามพัน.. อู่ทอง..สุพรรณบ้านเรา". สุพรรณบ้านเรา.
5. ↑  เสาวพงษ์ ยมาพัฒน์. "อู่ทองในเครือข่ายการค้าโลกสมัยโบราณ" (PDF). มหาวิทยาลัยศิลปากร. p. 26.
6. ↑  "เล่าตำนานจระเข้สามพัน สายน้ำแห่งชีวิตลุ่มแม่น้ำทวน" (PDF).
คลองช็องกเยช็อนที่ประดับประดาด้วยไฟอย่างสวยงามในเวลาค่ำคืน ใจกลางโซล
**คลองช็องกเยช็อน** (เกาหลี: 청계천) เป็นคลองโบราณในสมัยราชวงศ์โชซ็อน อายุกว่า 600 ปี ความยาวประมาณ 5.84 กิโลเมตร ไหลผ่านย่านใจกลางโซล แต่ในช่วง ค.ศ. 1957-1977 ได้มีการพัฒนาประเทศอย่างก้าวกระโดด ทำให้คลองถูกถมลงเป็นถนนและทางด่วน เกิดตึกสูงมากมาย คลองช็องกเยช็อนก็เริ่มเน่าเสียและตื้นเขิน เรียงไปด้วยชุมชนแออัด

กระทั่งปี ค.ศ. 2002 นายอี มย็อง-บักได้รับตำแหน่งเป็นผู้ว่าการโซล เขาได้เสนอโครงการฟื้นฟูคลองช็องกเยช็อน โดยมีพ่อค้าแม่ค้าและประชาชนต่อต้านจำนวนมาก จนต้องมีการประชุมร่วมกันมากกว่า 4,300 ครั้ง แต่โครงการก็เริ่มขึ้นได้ด้วยดีในวันที่ 1 กรกฎาคม ค.ศ. 2003 โดยเริ่มทุบทางด่วน และรื้อถนนโดยรอบมากมาย จนแล้วเสร็จในปี ค.ศ. 2005 มีพิธีเปิดเมื่อวันที่ 1 ตุลาคม ท่ามกลางประชาชนเข้าร่วมงานอย่างคับคั่ง ใช้งบประมาณกว่า 380,000,000,000 วอน (3 แสน 8 หมื่นล้านวอน) หรือราว ๆ 1 หมื่นล้านบาท พร้อมกับฟื้นฟูธรรมชาติสองฝั่งคลอง ตลิ่งถูกตกแต่งประดับประดาอย่างสวยงาม และใช้วิธีขุดท่อผันน้ำจากแม่น้ำฮันเข้ามาที่ต้นคลอง แล้วไล่น้ำเสียออกทะเล มีการสร้างน้ำพุตลอดแนว เขื่อนชะลอความเร็วน้ำ ลานกิจกรรม ที่พักผ่อน และมีน้ำตกเป็นแนวกั้นน้ำฝน มีทางเดินเลียบคลอง และสะพานกว่า 22 แห่ง ซึ่งจัดให้ประชาชนร่วมออกแบบสะพานประกวด ทำให้สะพานทุกแห่งล้วนมีรูปแบบที่ไม่ซ้ำกัน และแสดงออกถึงความเป็นเกาหลี ส่งผลให้พื้นที่โดยรอบมีราคาเพิ่มสูงขึ้น กลายเป็นแหล่งที่อยู่ของคนรวย สำนักงานบริษัทชั้นนำ
และคลองช็องกเยช็อนแห่งนี้ยังได้กลายมาเป็นแหล่งท่องเที่ยวที่สำคัญในโซล

อ้างอิง
-------

1. 1 2  2013년 한국하천일람 [List of Rivers of South Korea, 2013] (PDF) (ภาษาเกาหลี). Han River Flood Control Office, Republic of Korea. 31 December 2012. pp. 108–109. คลังข้อมูลเก่าเก็บจากแหล่งเดิม (PDF)เมื่อ 4 March 2016. สืบค้นเมื่อ 8 July 2014.
2. ↑  "Cheong Gye Chein Restoration Project" เก็บถาวร 2016-03-04 ที่ เวย์แบ็กแมชชีน Seoul Metropolitan Government 서울특별시청
3. ↑  "โครงการเมืองสร้างสรรค์: คลองชองเกชอน (1)" เก็บถาวร 2011-10-14 ที่ เวย์แบ็กแมชชีน บทความเด่นจากสำนักงานบริหารและพัฒนาองค์ความรู้ (องค์การมหาชน) วันที่ 4 ตุลาคม พ.ศ. 2554
4. ↑  "ยลโฉมชอง เก ชอน ย้อนดูคลองแสนแสบอนาคตที่เป็นไป(ไม่)ได้ของกรุงเทพฯ"มติชน วันอังคาร ที่ 25 กันยายน พ.ศ. 2550 โดย ชลธิดา ภู่ระหงษ์
5. ↑  "‘ชองกเยชอน’ ลำน้ำแห่งการพัฒนา" นิตยสารโลกวันนี้วันสุข ปีที่ 8 ฉบับที่ 379 วันที่ 29 กันยายน - 5 ตุลาคม พ.ศ. 2555 หน้า 40 คอลัมน์ Small World โดย อุษณีษ์ สาลิฟา

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**คลองช็องกเยช็อน**

* เว็บไซต์อย่างเป็นทางการของคลองช็องกเยช็อน

พิกัดภูมิศาสตร์: 37°34′12″N 127°0′23″E﻿ / ﻿37.57000°N 127.00639°E﻿ / 37.57000; 127.00639
|  |  |
| --- | --- |
| ค.ศ. | บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา  |

**คฤหาสน์แฟรีแยร์** (ฝรั่งเศส: *Château de Ferrières*) เป็นคฤหาสน์ที่ตั้งอยู่ที่เมืองแฟรีแยร็องบรีในจังหวัดแซเนมาร์นของฝรั่งเศส คฤหาสน์แฟรีแยร์ก่อสร้างระหว่างปี ค.ศ. 1855 ถึงปี ค.ศ. 1859 ให้แก่บารอนเจมส์ เมเยอร์ เดอ รอทไชลด์ โดยมีโจเซฟ แพกซ์ตันชาวอังกฤษเป็นสถาปนิกเป็นสถาปัตยกรรมฟื้นฟูเรอเนซองส์ และถือกันว่าเป็นสิ่งก่อสร้างที่มีความสำคัญที่สุดของฝรั่งเศสของคริสต์ศตวรรษที่ 19

ตัวคฤหาสน์ที่ตั้งเด่นอยู่บนเนินสุดตรงสุดถนนทางเข้ามีอิทธิพลมาจากคฤหาสน์เมนท์มอร์เทาเออร์สในบัคคิงแฮมเชอร์ในอังกฤษ ซึ่งเป็นคฤหาสน์ที่แพกซ์ตันออกแบบให้กับเมเยอร์ อัมเชล เดอ รอทไชลด์ ผู้เป็นหลานของบารอนเจมส์ หลังจากที่ได้รับคำสั่งว่า "สร้างเมนท์มอร์เทาเออร์สให้ผมหน่อย แต่ให้ใหญ่กว่าสักสองเท่า"

คฤหาสน์แฟรีแยร์สร้างเป็นแบบเรอเนซองส์อิตาลีโดยแต่ละมุมบ้านมีหอประดับ รอบบ้านเป็นลานลดหลั่นที่กว้างออกไปเป็นอุทยานภูมิทัศน์และสวนขนาด 1.25 ตารางกิโลเมตร ที่เป็นส่วนหนึ่งของอาณาบริเวณป่าที่มีเนื้อที่ด้วยกันทั้งหมดราว 30 ตารางกิโลเมตรของบริเวณที่ตั้งคฤหาสน์ ภายในมีรูปสลักคนแบกเสา (แอตลัสหรือแคริอาทิด) ที่แกะสลักโดยชาร์ล อ็องรี โฌแซ็ฟ กอร์ดีเย และภาพเขียนตกแต่งที่ควบคุมโดยเออแฌน ลามี โถงกลางที่เป็นจุดที่เด่นที่สุดในอาคารมีขนาด 37 x 60 เมตร และสูง 18 เมตร เพดานเป็นหลังคากระจกที่ให้แสงส่องเข้ามาภายในตัวอาคารได้ ห้องสมุดมีหนังสือกว่า 8,000 เล่ม เพราะความสำคัญของการเลี้ยงรับรองจึงทำให้นอกจากจะเป็นห้องพักส่วนตัวของสมาชิกในตระกูลรอทไชลด์แล้วก็ยังมีห้องชุดสำหรับแขกอีก 80 ชุด

บารอนเจมส์สรรหางานศิลปะและประติมากรรมจากที่ต่างมาเป็นจำนวนมากที่ใช้ในการตกแต่งห้องต่างๆ ในคฤหาสน์ งานประติมากรรมหลายชิ้นสร้างโดยอาแล็กซ็องดร์ ฟาลกีแยร์ และอันโตนีโอ กอร์ราดีนี และต่อมาก็มาเพิ่มงานของเรอเน เดอ แซ็ง-มาร์โซ

ระหว่างสงครามฝรั่งเศส-ปรัสเซียระหว่างปี ค.ศ. 1870 ถึงปี ค.ศ. 1871 คฤหาสน์แฟรีแยร์ถูกยึดโดยเยอรมันและใช้เป็นสถานที่ในการเจรจาต่อรองระหว่างออทโท ฟอน บิสมาร์คนายกรัฐมนตรีแห่งปรัสเซียของสมาพันธ์รัฐเยอรมันเหนือ และฌูล ฟาฟวร์รัฐมนตรีต่างประเทศของฝรั่งเศส ต่อมาระหว่างสงครามโลกครั้งที่สองฝ่ายเยอรมันก็ยึดคฤหาสน์แฟรีแยร์อีก แต่ครั้งนี้ได้ทำการขโมยงานศิลปะต่าง ๆ ที่สะสมไว้ไปเป็นจำนวนมาก คฤหาสน์ถูกทิ้งร้างมาจนกระทั่งปี ค.ศ. 1959 เมื่อกี เดอ รอทไชลด์และภรรยาคนใหม่มารี-เอแลน เดอ ซุยเลน ฟาน นีเอฟกลับมาทำการบูรณปฏิสังขรณ์ จนคฤหาสน์กลับกลายมาเป็นสถานที่รับรองขุนนางยุโรปและทำการสังสรรค์กับดาราฮอลลีวูดในงานเลี้ยงอันหรูหราอีกครั้ง ในปี ค.ศ. 1975 กี เดอ รอทไชลด์และภรรยาก็อุทิศคฤหาสน์ให้แก่อธิการของมหาวิทยาลัยปารีส ในปัจจุบันคฤหาสน์แฟรีแยร์เปิดให้สาธารณชนเข้าชมได้พร้อมกับมัคคุเทศน์ และ ในโอกาสพิเศษ

อ้างอิง
-------

1. ↑   Cowles, Virginia. *The Rothschilds, a Family of Fortune*.

ดูเพิ่ม
-------

* สถาปัตยกรรมฟื้นฟูเรอเนซองส์

แหล่งข้อมูลอื่น
---------------

* Château de Ferrières English-language website coming soon เก็บถาวร 2012-11-26 ที่ เวย์แบ็กแมชชีน
**เจ้าหญิงอีซาแบล มารีอาแห่งบรากังซา** (อังกฤษ: Her Royal Highmess Princess Isabel Maria of Braganza) ต่อมาคือ **อีซาแบล มารีอา เจ้าหญิงแห่งทวร์และทัคซิส** ประสูติเมื่อวันที่ 19 พฤศจิกายน 2437 เป็นพระธิดาพระองค์ที่ 3 และพระองค์แรกใน เจ้าชายมิเกล ดยุกแห่งบรากังซา และ เจ้าหญิงมาเรีย เทเรซาแห่งโลเวนสไตน์-เวิร์ทไฮม์-โรเซนเบิร์ก พระชายาพระองค์ที่ 2 พระราชนัดดาใน พระเจ้ามีแกลแห่งโปรตุเกส เป็นพระปิตุจฉา (ป้าฝ่ายพ่อ) ใน เจ้าชายดูอาร์ท ปิโอ ดยุกแห่งบรากังซา พระประมุแห่งราชวงศ์โปรตุเกส พระองค์ฺปัจจุบัน พระองค์ทรงเสกสมรสกับ ฟรันทซ์ โยเซ็ฟ เจ้าชายที่ 9 แห่งทวร์นและทัคซิส พระโอรสใน อัลแบร์ท เจ้าชายที่ 8 แห่งทวร์นและทัคซิส เมื่อวันที่ 23 พฤศจิกายน 2463 มีพระบุตรคือ 

* เจ้าชายกาบรีแยลแห่งทวร์นและทัคซิส
* เจ้าหญิงมิคาเอลา
* เจ้าหญิงเฮเลเนอ
* เจ้าหญิงมารีอา เทเรเซีย
* เจ้าหญิงมารีอา แฟร์ดันันเด

เจ้าหญิงอีซาแบล มารีอาแห่งบรากังซา สิ้นพระชนม์ลงเมื่อวันที่ 12 มกราคม พ.ศ. 2513 พระชันษา 75 ปี หลังจากนั้นเพียง 1 ปีเศษ เจ้าหญิงมารีอา อานาแห่งบรากังซา พระน้องนางของพระองค์ ที่ได้เสกสมรสกับ คาร์ล เอากุสท์ เจ้าชายที่ 10 แห่งทวร์นและทัคซิส พระอนุชาในพระสวามีของพระองค์ ก็สิ้นพระชนม์ลง พระชันษาได้ 71 ปี
ผู้ช่วยชีวิตที่ได้รับการฝึกให้ดับไฟ

**นักผจญเพลิง** หรือ **พนักงานดับเพลิง** เป็นผู้ปฏิบัติการฉุกเฉินเบื้องต้นและผู้ช่วยชีวิตที่ได้รับการฝึกอย่างครอบคลุมในการดับเพลิง โดยหลักแล้วเพื่อดับไฟที่เป็นอันตรายที่คุกคามชีวิต, ทรัพย์สิน และสิ่งแวดล้อมตลอดจนการช่วยชีวิตผู้คน และในบางเคสหรือเขตอำนาจศาล รวมถึงสัตว์จากสถานการณ์อันตราย ซึ่งนักผจญเพลิงชายบางครั้งเรียกว่า**พนักงานดับเพลิง** (และนักผจญเพลิงหญิงเรียกว่า**พนักงานดับเพลิงหญิง**)

บริการดับเพลิง หรือที่รู้จักในบางประเทศว่ากองดับเพลิงหรือหน่วยดับเพลิง เป็นหนึ่งในสามหน่วยบริการยามฉุกเฉินหลัก ตั้งแต่พื้นที่เมืองไปจนถึงเรือกำปั่น นักผจญเพลิงจึงอยู่ไปทั่วทุก ๆ แห่งทั่วโลก

โดยมีทักษะที่จำเป็นสำหรับการปฏิบัติงานอย่างปลอดภัยซึ่งได้รับการฝึกอย่างสม่ำเสมอในระหว่างการประเมินการฝึกตลอดอาชีพนักผจญเพลิง ซึ่งโดยปกติ ทักษะการดับเพลิงเบื้องต้นจะได้รับการสอนผ่านสถาบันหรือหลักสูตรฝึกอบรมด้านอัคคีภัยที่ได้รับการรับรองในระดับท้องถิ่น, ระดับภูมิภาค หรือระดับรัฐ โดยขึ้นอยู่กับข้อกำหนดของแผนก, ทักษะและใบรับรองเพิ่มเติม เช่น การช่วยเหลือทางเทคนิคและเวชศาสตร์ก่อนเข้าโรงพยาบาลอาจได้รับในเวลานี้

ทั้งนี้ นักผจญเพลิงทำงานอย่างใกล้ชิดกับหน่วยงานรับมือเหตุฉุกเฉินอื่น ๆ เช่น ตำรวจ และบริการการแพทย์ฉุกเฉิน ซึ่งบทบาทของนักผจญเพลิงอาจทับซ้อนกับทั้งสองอย่าง โดยผู้สอบสวนอัคคีภัยหรือผู้บัญชาการดับเพลิงตรวจสอบสาเหตุของเพลิงไหม้ หากเพลิงไหม้เกิดจากการลอบวางเพลิงหรือความประมาทเลินเล่อ งานของพวกเขาจะทับซ้อนกับการบังคับใช้กฎหมาย นักผจญเพลิงมักให้บริการการแพทย์ฉุกเฉินในระดับหนึ่ง ซึ่งรวมถึงการรับรองและทำงานเป็นเจ้าหน้าที่กู้ชีพฉุกเฉินประจำจากหมู่รถดับเพลิง, รถบรรทุกน้ำดับเพลิง และหน่วยกู้ภัยในบางระบบเพื่อเริ่มต้นการช่วยชีวิตขั้นสูงจนกว่ารถพยาบาลจะมาถึง

อ้างอิง
-------

1. ↑  Knowles, Michael (January 4, 2018). "BBC in sexism row over cartoon hippo in Hey Duggee who wants to be a fireman". *Express.co.uk*.
2. ↑  Coulter, Martin (January 3, 2018). "London Fire Brigade accuses BBC of sexism over use of term 'fireman' in children's show Hey Duggee". *www.standard.co.uk*.
3. ↑  "Fire Academy". *Public Safety Elite*. คลังข้อมูลเก่าเก็บจากแหล่งเดิมเมื่อ 2016-05-03. สืบค้นเมื่อ 2016-03-10.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**นักผจญเพลิง**

* Fact Sheet for Firefighters and EMS providers regarding risks for exposure to COVID-19, Centers for Disease Control and Prevention.

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| หอสมุดแห่งชาติ | 
* ฝรั่งเศส (ข้อมูล)
* เยอรมนี
* สหรัฐ
* ญี่ปุ่น
* เช็กเกีย
	+ 2

 |
| อื่น ๆ | 
* National Archives (US)

 |
**ไทเกอร์ ไทสัน** (อังกฤษ: Tiger Tyson) (นามแฝง) เกิดเมื่อวันที่ 20 พฤษภาคม ค.ศ. 1977 ที่บรู๊กลิน รัฐนิวยอร์ก เป็นนักแสดงหนังโป๊เกย์ชาวอเมริกัน เป็นนายแบบ ผู้กำกับ มีผลงานในหนังโป๊ผิวสี ซึ่งเขารับเป็นบทรุก เขายังเคยทำงานเป็น male escort และนักเต้นอะโกโก้ และถ่ายแบบในสิ่งพิมพ์เกย์หลายชิ้น ไทสันเป็นของผิวดำและมีเชื้อสายเปอร์โตริกัน มีอวัยวะเพศขนาดใหญ่และแสดงท่วงท่ามีเพศสัมพันธ์แบบดุดันหน้ากล้อง

ไทสันเข้าสู่วงการหนังโป๊ตั้งแต่อายุได้ 19 ปี หลังจากออกจำคุกได้ 14 เดือนฐานลักขโมยรถ โดยเขาได้รับการชักชวนจากเพื่อนนักเต้นในคลับเกย์ โดยมีผลงานชิ้นแรกในปี 1997 กับเรื่อง *Sweatin' Black* กำกับโดยเอนริเก ครูซ หลังจากนั้นแสดงใน *Tiger's Brooklyn Tails* หลังจากเข้าสู่การเป็นนักแสดงในสังกัด ลาติโนแฟนคลับ ไทสันออกจากวงการหนังโป๊ในปี 1999 แต่ก็กลับมาอีกครั้งในปี 2000 เพื่อจะตั้งบริษัทของตัวเองในชื่อ ไทเกอร์ ไทสัน โปรดักชันส์ เขายังร่วมก่อตั้ง พิตบูลล์ โปรดักชัน ในปี 2003 และเขาประกาศลาวงการในปี 2004 แต่เปลี่ยนใจหลังจากความสำเร็จของหนังเรื่อง *Take 'Em Down* ถือเป็นหนังที่ประสบความสำเร็จด้านรายได้เรื่องหนึ่ง ไทสันปรากฏตัวในหนังมากกว่า 24 เรื่อง เขายังมีรายชื่ออยู่ใน เกย์วีเอ็น ฮอลล์ ออฟ เฟม ในเดือน กุมภาพันธ์ 2008

เขาเคยออกมายืนยันว่าเขาไม่เคยเป็นฝ่ายรับในภาพยนตร์

หลังกล้อง ไทสันได้ร่วมในการประชาสัมพันธ์การให้ความรู้เรื่องการมีเพศสัมพันธ์ การวิจัยเรื่องเอดส์ และสิทธิของเกย์ ในปี 2007 เขาสนับสนุนฮิลลารี คลินตันในการเป็นประธานาธิบดี ถึงแม้ว่าคลินตันเองจะไม่รู้ว่าไทสันสนับสนุนเขา.

ผลงานบางเรื่อง
--------------

* *In The Heat* (Pitbull Productions)
* *Sweatin' Black* (Enrique Cruz)
* *The Show, Parts 1 & 2* (Pitbull Productions)
* *Take 'em Down 1, 2 & 3* (Pitbull Productions)
* *The Way You Like It* (Tiger Tyson Productions)
* *Tiger's Brooklyn Tails* (Enrique Cruz)
* *Tiger Tyson's Eiffel Tower - Paris Is Mine* (Pitbull Productions)
* *Tiger Tyson Secrets* (Pitbull Productions)
* *Tiger Tyson Steel Curtain* (Pitbull Productions)
* *Tiger Untamed* (Latino Fan Club)
* *Tiger Tyson Strikes Back* (Pitbull Productions)

อ้างอิง
-------

1. ↑  IAFD profile: Tiger Tyson
2. ↑  Tiger, Tiger, Burning Bright - PAPERMAG
3. ↑  GayVN Awards
4. ↑  Tiger, Tiger, Burning Bright - PAPERMAG
5. ↑  Rod 2.0 News: Hillary Clinton Ad, Lutherans, Adrian Fenty, Tiger Tyson

แหล่งข้อมูลอื่น
---------------

* Official site; blog เก็บถาวร 2008-12-02 ที่ เวย์แบ็กแมชชีน
* Tiger Tyson Web Ring เก็บถาวร 2008-05-09 ที่ เวย์แบ็กแมชชีน
แก้ไข ไต้ ซื่อเจี๋ย
**ไต้ซื่อเจี๋ย** (จีน: 戴思杰; พินอิน: *dài sì jié*) เป็นนักเขียนและผู้กำกับภาพยนตร์ชาวฝรั่งเศสเชื้อสายจีน

ประวัติ
-------

ไต้ซื่อเจี๋ยเกิดเมื่อวันที่ 2 มีนาคม ค.ศ. 1954 ที่มณฑลฝูเจี้ยน สาธารณรัฐประชาชนจีน ในครอบครัวชนชั้นกลางที่ได้รับการศึกษา เขาถูกส่งไปสัมมนาเพื่อดัดแปลงตนเองในชนบทระหว่างปี ค.ศ. 1971 – 1974 ตามนโยบายของประเทศในช่วงการปฏิวัติวัฒนธรรม ไต้ซื่อเจี๋ยจบการศึกษาจากมหาวิทยาลัยในสาขาประวัติศาสตร์ศิลปะ เขาได้รับทุนการศึกษาและศึกษาต่อในประเทศฝรั่งเศสในปี ค.ศ. 1984 เริ่มสนใจทางด้านการกำกับภาพยนตร์ เขาเริ่มอาชีพผู้กำกับภาพยนตร์และเขียนหนังสือไปพร้อมๆกันจนถึงปัจจุบัน

ผลงาน
-----

**วรรณกรรม**

* Balzac et la Petite Tailleuse Chinoise (2002) แปลเป็นภาษาไทยโดยใช้ชื่อว่า บัลซัคกับสาวน้อยช่างเย็บผ้าชาวจีน โดย โตมร ศุขปรีชา
* Le Complexe de Di (2003) ได้รับรางวัล Prix Femina สาขานิยายฝรั่งเศสยอดเยี่ยม

**ภาพยนตร์**

* Les filles du botaniste (2006)
* Balzac et la petite tailleuse chinoise (2002)
* Tang le onzième (1998)
* Le Mangeur de lune (1994)
* Chine, ma douleur (1989) ได้รับรางวัล Prix Jean Vigo
**กองทัพบ้านเกิด** (โปแลนด์: ***Armia Krajowa***, abbreviated **AK**; เสียงอ่านภาษาโปแลนด์: [ˈarmʲa kraˈjɔva]) เป็นขบวนการต่อต้านที่มีบทบาทสำคัญในเขตโปแลนดที่ถูกเยอรมันยึดครองในช่วงสงครามโลกครั้งที่สอง กองทัพบ้านเกิดถูกก่อตั้งขึ้นในเดือนกุมภาพันธ์ ค.ศ. 1942 จากกองกำลังต่อต้าน (Związek Walki Zbrojnej) ก่อนหน้านี้ได้ถูกก่อตั้งขึ้นในภายหลังจากเยอรมันและโซเวียตเข้ารุกรานประเทศในเดือนกันยายน ค.ศ. 1939 ในอีกสองปีข้างหน้า กองทัพบ้านเกิดได้รวมเข้ากับกองกำลังใต้ดินชาวโปแลนด์ส่วนใหญ่ ด้วยความจงรักภักดีต่อรัฐบาลผลัดถิ่นโปแลนด์ในกรุงลอนดอน และเป็นปีกกองกำลังติดอาวุธในสิ่งที่เป็นที่รู้จักกันคือ รัฐใต้ดินโปแลนด์

กองทัพบ้านเกิดได้ก่อวินาศกรรมต่อการขนส่งของเยอรมันที่มุ่งหน้าไปยังแนวรบด้านตะวันออกในสหภาพโซเวียต เข้าทำลายเสบียงของเยอรมัน และบั่นทอนกองทัพเยอรมันจำนวนมาก ยังได้ต่อสู้รบกับเยอรมันโดยเฉพาะอย่างยิ่งในปี ค.ศ. 1943 และในปฏิบัติการเทมเพสท์ ตั้งแต่เดือนมกราคม ค.ศ. 1944 ปฏิบัติการที่เป็นที่รู้จักกันอย่างแพร่หลายของกองทัพบ้านเกิดคือ การก่อการกำเริบวอร์ซอ ในเดือนสิงหาคม-ตุลาคม ค.ศ. 1944 กองทัพบ้านเกิดยังได้ปกป้องพลเรือนชาวโปแลนด์จากความโหดร้ายทารุณของชาวยูเครนและชาวลิทัวเนียที่เป็นผู้ให้ความร่วมมือของเยอรมนี

จากการคำนวณกองกำลังของกองทัพบ้านเกิดในปี ค.ศ. 1994 อยู่ระหว่างที่ 200,000 และ 600,000 นาย จำนวนภายหลังทำให้กองทัพบ้านเกิดไม่เพียงแต่เป็นขบวนการต่อต้านใต้ดินขนาดใหญ่ที่สุดของโปแลนด์เท่านั้น แต่ยังรวมถึงพลพรรคโซเวียตด้วย ซึ่งเป็นหนึ่งในสองขบวนการใต้ดินที่ใหญ่ที่สุดของยุโรปในสงครามโลกครั้งที่สอง

ด้วยความสัมพันธ์ระหว่างโปแลนด์-โซเวียตได้เสื่อมถอย ความขัดแย้งระหว่างกองทัพบ้านเกิดและกองทัพโซเวียตก็เพิ่มมากขึ้น ด้วยความจงรักภัดกีของกองทัพบ้านเกิดต่อรัฐบาลผลัดถิ่นโปแลนด์ ทำให้รัฐบาลโซเวียตมองว่า กองทัพบ้านเกิดเป็นอุปสรรคต่อการจัดตั้งรัฐบาลที่เป็นมิตรต่อลัทธิคอมมิวนิสต์ในโปแลนด์ ซึ่งได้ขัดขวางในการร่วมมือกัน และในบางกรณีได้นำไปสู่ความขัดแย้งโดยสิ้นเชิง เมื่อวันที่ 19 มกราคม ค.ศ. 1945 ภายหลังจากกองทัพแดงได้กำจัดกองทัพเยอรมันในดินแดนโปแลนด์ส่วนใหญ่ กองทัพบ้านเกิดก็ได้ถูกยุบ

ภายหลังสงคราม โดยเฉพาะอย่างยิ่งในปี ค.ศ. 1950 และ 1960 โฆษณาชวนเชื่อของรัฐบาลคอมมิวนิสต์ได้แสดงให้เห็นว่า กองทัพบ้านเกิดเป็นกองกำลังที่กดขี่ข่มเหงและเป็นพวกฝ่ายขวาที่เป็นปฏิปักษ์ บุคคลากรของอดีตกองทัพบ้านเกิดจำนวนนับพันคนถูกส่งตัวไปยังกูลักและเรือนจำโซเวียต ในขณะที่อดีตสมาชิกคนอื่น ๆ รวมทั้งผู้บัญชาการระดับสูงจำนวนหนึ่งล้วนถูกประหารชีวิต ภายหลังการล่มสลายของลัทธิคอมมิวนิสต์ในยุโรปกลางและตะวันออก ชื่อเสียงของกองทัพบ้านเกิดในท่ามกลางประชาชนก็ได้รับการกอบกู้กลับคืนมา
สำหรับชื่อเมืองโบราณในฟิลิปปินส์ ดูที่ บีกัน

**วีกัน** (อังกฤษ: Veganism) คือการให้ชีวิตหลีกเลี่ยงจากอาหารที่ทำมาจากส่วนประกอบทั้งทางตรงและทางอ้อมของสัตว์ การงดอาหาร รวมไปถึงการมีส่วนร่วมในปรัชญาที่ว่าด้วยการปฏิเสธ เครื่องอุปโภคบริโภคที่ได้มาจากการทรมานสัตว์ ถึงแม้วีกันจะไม่ได้เป็นศาสนาแต่ปรัชญาหลายอย่างสอดคล้องกับศาสนามาณีกี จึงจัดให้อยู่ในพวกเดียวกับไญยนิยม เป็นพวกลัทธิเหตุผลนิยมนั่นเอง

เริ่มต้นในปี พ.ศ. 2478 โดยนายโดนันด์ วัตสัน ได้ก่อตั้งสมาคมวีกันในอังกฤษ ในตอนเริ่มต้นหมายถึงมังสวิรัติที่ยกเว้นผลิตภัณฑ์ทางอ้อมจากสัตว์เช่น ไข่และนม ต่อมาแก้ไขเป็นแนวคิดที่ว่ามนุษย์ต้องอยู่ได้โดยไม่เบียดเบียนสัตว์ ปัจจุบันจึงใช้คำว่า **ไดเอทารีวีกัน** (อังกฤษ: Dietary Vegan หรือ Strict Vegetarian) สำหรับผู้ที่ปฏิเสธการรับประทาน ไข่และนมแทน และจัดให้มีการเฉลิมฉลองเวิลด์วีกันเดย์ทุกวันที่ 1 พฤศจิกายนของทุกปี

หนังสือการปรุงอาหารที่เป็นที่รู้จักกันอย่างดีในหมู่วีกันคือ Rupert H. Wheldon's No Animal Food: Two Essays and 100 Recipes ได้กล่าวไว้ว่าในการผลิตนมนั้น แม่วัวสาวจะต้องถูกบังคับให้ตั้งครรภ์ และลูกวัวจะถูกนำออกหรือมักถูกฆ่าโดยทันทีเพื่อใช้ทำไส้กรอก สำหรับไก่ไข่นั้นทำให้ลูกไก่พันธุ์ไข่ตัวผู้ถูกฆ่าเพื่อการประหยัดอาหารสัตว์

ดูเพิ่ม
-------

* คริสเตียนมังสวิรัติ (วีกัน)

อ้างอิง
-------

1. ↑   Donald Watson, Vegan News, No. 1, November 1944; "Interview with Donald Watson", Vegetarians in Paradise, 11 August 2004; Leslie Cross, "Veganism Defined", The Vegetarian World Forum, 5(1), Spring 1951.
**กองทัพปฏิวัติโซมี** (The Zomi Revolutionary Army) ก่อตั้งเมื่อ พ.ศ. 2536 ที่พะเปียน รัฐชีน ประเทศพม่า เป็นองค์กรติดอาวุธขององค์กรปฏิวัติโซมี ปู เค กุยเต ผู้นำชาวโซมีจากเทือกเขามิกิรแห่งอัสสัมเป็นประธานผู้ก่อตั้งขององค์กร

กองทัพนี้เป็นกลุ่มต่อต้านที่ประกาศปกป้องชาวโซมีและรวมชาวโซมีในพม่า (รัฐชีน) บังกลาเทศ (เทือกเขาจิตตะกอง) และอินเดียตะวันออกเฉียงเหนือ (มณีปุระและไมโซรัม) เป้าหมายเพื่อรวมชาวโซมีทั้งหมดให้อยู่ภายใต้การปกครองของรัฐบาลเดียวเรียกโซกัมหมายถึงแผ่นดินของโซมี ในสหภาพอินเดีย

พื้นที่ปฏิบัติการ
-----------------

พื้นที่ปฏิบัติการอยู่ในรัฐมณีปุระ โดยเฉพาะบริเวณที่ใกล้พม่า เคยเคลื่อนไหวในพื้นที่รอยต่อระหว่างมณีปุระกับไมโซรัม กองทัพมีรายได้จากค่าคุ้มครองที่ได้จากประชาชนในเขตที่มีอิทธิพล

เหตุการณ์ในอดีต
---------------

ในวันที่ 9 มิถุนายน พ.ศ. 2548 กองทัพได้ทำลายรถบรรทุกที่บรรทุกของแนวร่วมปฏิวัติโซมี ทำให้มีทหารเสียชีวิต 3 คน บาดเจ็บ 1 คน วันที่ 20 กันยายน พ.ศ. 2548 กองทัพโจมตีแนวร่วมปฏิวัติโซมีมีทหารถูกฆ่า 6 คน ฝ่ายกองทัพบาดเจ็บ 1 คน 20 สิงหาคม พ.ศ. 2549 ทหารของกองทัพอินเดียฆ่าพลเรือน 2 คน และมีผู้บาดเจ็บอีก 4 คน ในพื้นที่เคลื่อนไหวของกองทัพ 15 มกราคม พ.ศ. 2553 ทหารของกองทัพเสียชีวิต 2 คนในการปะทะกับแนวร่วมประชาชนปฏิวัติซึ่งเป็นกองกำลังติดอาวุธของกองทัพปลดปล่อยประชาชนที่อยู่ภายในรัฐมณีปุระ

อ้างอิง
-------

1. ↑  "Formation, ZOMI, Zogam Organisation, Formation". Zogam.org. คลังข้อมูลเก่าเก็บจากแหล่งเดิมเมื่อ 2013-10-21. สืบค้นเมื่อ 12 October 2014.
2. 1 2  "Zomi Revolutionary Organisation/ Zomi Revolutionary Army , Manipur, India, South Asia Terrorism Portal". Satp.org. สืบค้นเมื่อ 12 October 2014.
3. ↑  "START - Terrorist Organization Profile". Start.umd.edu. คลังข้อมูลเก่าเก็บจากแหล่งเดิมเมื่อ 2010-06-06. สืบค้นเมื่อ 12 October 2014.
4. ↑  "BBC News - South Asia - ambush kills nine Indian soldiers". News.bbc.co.uk. สืบค้นเมื่อ 12 October 2014.
5. ↑  "CZC flays CCpur Church attack : 29th aug06 ~ E-Pao! Headlines". E-pao.net. สืบค้นเมื่อ 12 October 2014.
6. ↑  "news.outlookindia.com - Two militants killed in Manipur". News.outlookindia.com. คลังข้อมูลเก่าเก็บจากแหล่งเดิมเมื่อ 2011-10-06. สืบค้นเมื่อ 12 October 2014.

แหล่งข้อมูลอื่น
---------------

* National Consortium for the Study of Terrorism and Responses to Terrorism
* South Asia Terrorism Portal เก็บถาวร 2010-02-18 ที่ เวย์แบ็กแมชชีน
* Zomi Re-Unification Organisation
* List of Indian Liberation movements เก็บถาวร 2010-05-02 ที่ เวย์แบ็กแมชชีน
ภาพจีน เว็บสเตอร์
ภาพถ่ายวิทยาลัยวาสซาร์ ที่จีน เว็บสเตอร์ เคยเรียน ถ่ายเมื่อประมาณ พ.ศ. 2405
**จีน เว็บสเตอร์** หรือชื่อจริง **อลิซ เจน แชนด์เลอร์ เว็บสเตอร์** (อังกฤษ: Jean Webster หรือชื่อจริง Alice Jane Chandler Webster) เกิดเมื่อวันที่ 24 กรกฎาคม พ.ศ. 2419 ที่เมืองฟรีโดเนีย รัฐนิวยอร์ก สหรัฐอเมริกา มีชื่อเดิมว่า อลิซ จีน แซนเดอร์ เว็บสเตอร์ (Alice Jean Chandler Webster) เป็นลูกของเจ้าของสำนักพิมพ์ Charles L. Webster Publishing จากการที่เธอได้ดูผลงานหนังสือหลากหลายที่ตีพิมพ์ เธอสนใจงานวรรณกรรมมากที่สุดตั้งแต่ยังเด็ก เธอเข้าเรียนในระดับปริญญาตรีในวิทยาลัยวาสซาร์ใน พ.ศ. 2440 และเริ่มเขียนวรรณกรรมในช่วงประมาณ พ.ศ. 2442 ในขณะที่เธอกำลังเรียนในวิทยาลัยวาสซาร์ โดยผลงานในช่วงแรกมักเป็นเรื่องสั้นขำขันสะท้อนชีวิตในมหาวิทยาลัย โดยมีเพื่อนในมหาวิทยาลัยเป็นตัวต้นแบบในนวนิยาย

จีน เว็บสเตอร์ จบการศึกษาในระดับปริญญาตรีศิลปศาสตรบัณฑิตสาขาวิชาภาษาอังกฤษ และเศรษฐศาสตร์ จากวิทยาลัยวาสซาร์ใน พ.ศ. 2444 เธอเริ่มเดินทางท่องเที่ยวไปตามสถานที่รับเลี้ยงเด็กกำพร้าแห่งต่างๆ และนำข้อมูลและประสบการณ์มาแต่งงานประพันธ์

ผลงานที่มียอดขายดีที่สุดในบรรดางานประพันธ์ 8 เล่มตลอดชีวิตของเธอ คือ เรื่อง Daddy Long Legs หรือ คุณพ่อขายาว ที่เธอแต่งขึ้นในช่วงประมาณราวพ.ศ. 2455 มีการไปประยุกต์ไปสู่รูปแบบต่างๆมากมาย

จีน เว็บสเตอร์ สมรสกับนายเกล็น ฟอร์ด แม็คคินนีย์ (Glenn Ford McKinney) เมื่อเธอตั้งครรภ์ได้สักพักก็เริ่มมีอาการป่วย อาการดีขึ้นและแย่ลงสลับสับเปลี่ยนกันไปเรื่อย แต่ในที่สุด เมื่อเธอคลอดบุตรสาวเมื่อเวลา 22 นาฬิกา 30 นาที ของวันที่ 10 มิถุนายน พ.ศ. 2459 เป็นทารกมีน้ำหนักตัวประมาณ 6.25 ปอนด์ อาการป่วยของเธอหนักขึ้นและเสียชีวิตในเวลา 7 นาฬิกา 30 นาที ของวันที่ 11 มิถุนายน พ.ศ. 2459

อ้างอิง
-------


* Simpson, Alan (1984). *Jean Webster: Storyteller*. Poughkeepsie: Tymor Associate. B0006EFCTE Library of Congress Catalog Number 84-50869. `{{cite book}}`: ไม่รู้จักพารามิเตอร์ `|coauthors=` ถูกละเว้น แนะนำ (`|author=`) (help)
**การแข่งขันกีฬาโต้คลื่นในโอลิมปิกฤดูร้อน 2024** จะจัดแข่งขันในโอลิมปิกฤดูร้อน 2024 นับเป็นครั้งที่ 2 หลังจากเปิดตัวในโอลิมปิกที่การแข่งขันกีฬาโอลิมปิกปี 2020 ที่กรุงโตเกียว ประเทศญี่ปุ่น โดยครั้งนี้จะจัดแข่งขันระหว่างวันที่ 27-30 กรกฎาคม ค.ศ. 2024 แต่จัดแข่งขันที่สนามหาดเตฮูโปโอ, ตาฮีตี, เฟรนช์โปลินีเซีย จำนวนการแข่งขันทั้งหมดสองรายการ แบ่งเป็น ชาย 1 หญิง 1 รายการ จำนวนนักกีฬาจะเป็นชาย 24 คน หญิง 24 คน

สนาม
----

การแข่งขันโต้คลื่นจะจัดขึ้นที่ หาดเตฮูโปโอ, ตาฮีตี ในดินแดนโพ้นทะเลของเฟรนช์โปลินีเซีย ทางตอนใต้ของมหาสมุทรแปซิฟิกของฝรั่งเศส การตัดสินใจจัดขึ้นเพื่อจัดการแข่งขันโต้คลื่นในดินแดนฝรั่งเศสมากกว่าในทวีปยุโรป เนื่องจากมีคลื่นขนาดใหญ่ที่มีชื่อเสียงบนเกาะซึ่งเหมาะสำหรับการแข่งขันกระดานโต้คลื่น

อ้างอิง
-------

1. 1 2  "Paris 2024 surfing qualification criteria announced as surfers dream of Teahupo'o". สืบค้นเมื่อ 29 July 2022.

| * ด
* ค
* ก
กีฬาในโอลิมปิกฤดูร้อน 2024 (ปารีส) |
| --- |
| 
* กระโดดน้ำ
* กรีฑา
* กอล์ฟ
* ขี่ม้า
* เบรกกิ้ง
* จักรยาน
* ไตรกีฬา
* โต้คลื่น
* เทควันโด
* เทนนิส
* เทเบิลเทนนิส
* บาสเกตบอล
* แบดมินตัน
* ปัญจกีฬาสมัยใหม่
* ปีนหน้าผา
* โปโลน้ำ
* ฟันดาบ
* ฟุตบอล
	+ ชาย
	+ หญิง
* มวยปล้ำ
* มวยสากล
* ยกน้ำหนัก
* ยิงธนู
* ยิงปืน
* ยิมนาสติก
* ยูโด
* ระบำใต้น้ำ
* รักบี้ 7 คน
* เรือแคนู
* เรือใบ
* เรือพาย
* วอลเลย์บอล
	+ ชาย
	+ หญิง
* ว่ายน้ำ
* สเกตบอร์ด
* แฮนด์บอล
* ฮอกกี้
	+ ชาย
	+ หญิง

 |

| * ด
* ค
* ก
กีฬาโต้คลื่นในโอลิมปิกฤดูร้อน |
| --- |
|  | 
* *2020*

 |  |
| 
* รายชื่อผู้ที่ได้รับเหรียญ
* รายชื่อสนามกีฬาโอลิมปิก

 |
เทวดาท่าจะบ๊องส์ ภาคพิสดาร ตอน ตะลุยซาฟารี (อังกฤษ Crazy Safari) เป็นภาพยนตร์ตลกต้นทุนต่ำ สร้างโดยผู้สร้างภาพยนตร์จากฮ่องกง ออกฉายครั้งแรกเมื่อ 5 กรกฎาคม พ.ศ. 2534

เนื้อเรื่องย่อ
--------------

แซม หนุ่มชาวจีนที่อาศัยอยู่ในอังกฤษได้ข่าวว่ามัมมี่ของบรรพบุรุษของเขาได้ถูกนำไปวางประมูลที่ลอนดอน แซมจึงไปนำมัมมี่กลับมาเพื่อส่งไปกลับไปฝังที่ประเทศจีนและ.ได้จ้างหมอผีมาทำพิธีสะกดวิญญาณไว้ ระหว่างที่กำลังบินกลับจีน เครื่องบินเกิดเหตุขัดข้องแซมกับหมอผีจึงต้องกระโดดจากเครื่องบินรวมทั้งผีดิบด้วย แซมกับหมอผีลงสู้พื้นดินโดยปลอดภัยพร้อมกัน แต่ผีดิบกลับไปลงที่เผ่าของนิเชาที่กำลังถูก ซูซานและ.ลูกน้องคุกคามอยู่และ.มันก็ช่วยไล่พวกซูซานไปได้ แต่ซูซานได้ย้อนกลับมาอีกครั้งพร้อมกับหมอผีและ.ผีดิบแอฟริกาเพื่อค้นหาเพชรที่เธอเห็นจากมีดและ.ด้ามขวานของนิเชา แซมกับหมอผีตามมาที่หมู่บ้านพอดีจึงช่วยนิเชาสู้กับซูซาน

* นิเชา
* หลิน เจิ้งอิง

ข้อมูลภาพยนตร์
--------------

งานนี้ดำเนินการโดย ทีมงาน และบริษัทจากฮ่องกง ที่ลงทุนว่าจ้าง เอา "นิเชา" หนุ่ม ชาวพื้นเมืองแห่ง ป่าทุ้งหญ้าประเทศ นามิเบีย ที่คนไทยเราก็รู้จักกันดี ให้มาแสดงหนังฮ่องกง ขณะเดียวกันก็ลงทุนส่ง ต้นตำรับอาจารย์ผีกัด หลินเจิ้งอิง บนไปถ่ายทำหนังถึงประเทศนามิเบีย กันเลยทีเดียว
สัตว์ป่าดาราดังแห่งอาฟริกา ถูกระดมมาเข้าฉากรวมถึง ทั้ง นกกระจอกเทศ สิงโต ยีราฟ ม้าลาย หรืองูหลามตัวเขื่อง เช่นเดียวกับของเล่น ของอาจารย์ผีกัด ก็ขนกันมาแบบเต็มพิกัด ทั้งยันต์แปะหน้าฝาก กระบี่ไม้ปราบมาร หัวฟางอาคม รวมไปถึงการอัญเชิญ วิญญานปรมจารย์นักบู๊ บรูซ ลี ให้มาประทับใน นิเชา ในตอนท้ายเรื่อง เพื่อต่อกรกับศัตรู
ระวังสับสนกับ วัสดุ

การเคลื่อนย้ายมะเทียเรียล (อาวุธยุทธสัมภาระ) ในการฝึกคอบร้าโกลด์ใน ค.ศ. 1998
**ยุทโธปกรณ์** (อังกฤษ: materiel; matériel *มะเทียเรียล* มากกว่าปกติในภาษาอังกฤษแบบอเมริกัน นอกจากนี้ ยังระบุว่าเป็นตัวสะกดเฉพาะในพจนานุกรมสหราชอาณาจักรบางแห่ง ทั้งสองออกเสียง /məˌtɪəriˈɛl/, จาก ฝรั่งเศส: *matériel*, แปลตรงตัว 'อุปกรณ์, อาวุธยุทโธปกรณ์') หมายถึง วัสดุ, อุปกรณ์ และอาวุธในการบริหารห่วงโซ่อุปทานของทหาร รวมถึงวัสดุและอุปกรณ์โดยทั่วไปในบริบทของห่วงโซ่อุปทานเชิงพาณิชย์เท่านั้น[]

ในบริบททางทหาร คำว่า "มะเทียเรียล" หมายถึงความต้องการเฉพาะอาวุธยุทธสัมภาระ (ไม่รวมกำลังคน) ของกองกำลังที่จะทำภารกิจเฉพาะให้สำเร็จ หรือความหมายทั่วไปของความต้องการอาวุธยุทธสัมภาระ (ไม่รวมกำลังคน) ของกองทัพที่ทำงาน[]

การจัดการวัสดุประกอบด้วยการดำเนินการต่อเนื่องที่เกี่ยวข้องกับการวางแผน, การจัดระเบียบ, กำกับ, ประสานงาน, ควบคุม และประเมินการใช้ทรัพยากรเพื่อให้การสนับสนุนกองกำลังทหารมีประสิทธิภาพและประหยัด ซึ่งรวมถึงการจัดเตรียม, การลงรายการ, การกำหนดความต้องการ, การได้มา, การแบ่งสรรปันส่วน, การบำรุงรักษา และการกำจัด โดยคำว่า "การจัดการวัสดุ", "การควบคุมวัสดุ", "การควบคุมรายการสิ่งของ", "การจัดการรายการสิ่งของ" และ "การจัดการอุปทาน" มีความหมายเหมือนกัน

อาวุธยุทธสัมภาระทางทหารมักจะถูกส่งไปและใช้ในสภาพอากาศที่รุนแรงโดยไม่มีคลังเก็บของควบคุมหรืออุปกรณ์ขนถ่ายคงที่ การบรรจุและการติดฉลากมักจะต้องเป็นไปตามข้อกำหนดทางเทคนิคที่เข้มงวด เพื่อช่วยให้มั่นใจว่ามีการจัดส่งที่เหมาะสมและการใช้งานในที่สุด

ส่วนวัสดุในบริบทการจัดจำหน่ายเชิงพาณิชย์หมายถึงผลิตภัณฑ์ของธุรกิจ ซึ่งเกี่ยวข้องดังกล่าวในการดำเนินธุรกิจของตัวเองอย่างเด่นชัด[]

ดูเพิ่ม
-------

* สินค้าคงคลัง
* การส่งกําลังบํารุงทางทหาร
* ห่วงโซ่อุปทาน

อ้างอิง
-------

1. ↑  *พจนานุกรมศัพท์ และ คำย่อด้านความมั่นคง อังกฤษไทย พ.ศ.๒๕๕๔* (2 ed.). p. 415. ISBN 9789748377247. `{{cite book}}`: `|access-date=` ต้องการ `|url=` (help)
2. ↑  Merriam-Webster.com
3. ↑  Random House Dictionary
4. ↑  Longman Dictionary of Contemporary English
5. ↑  [Cambridge Advanced Learner's Dictionary]
6. ↑  DoD Integrated Materiel Management (IMM) for Consumable Items, 4140.26-M, Volume 2, September 24, 2010, Glossary, p. 38.
7. ↑  Mitchell, D G (December 2017). "The important role of materiel management in building Army readiness". *Army Sustainment*. สืบค้นเมื่อ March 1, 2019.
8. ↑  Maloney, J. C. (July 2003). "The History and Significance of Military Packaging" (PDF). *Defence Packaging Policy Group*. Defence Logistics Agency. คลังข้อมูลเก่าเก็บจากแหล่งเดิม (PDF)เมื่อ 2017-11-18. สืบค้นเมื่อ 30 Oct 2016.

|  |  |
| --- | --- |
| การควบคุมรายการหลักฐาน แก้ไขสิ่งนี้ที่วิกิสนเทศ | 
* National Archives (US)

 |
**ยุน ว็อน-โล** (เกาหลี: 윤원로, 1502? - 1547) ขุนนางคนสำคัญและเป็นแกนนำ ฝ่ายยุนเล็ก ในรัชสมัย พระเจ้าชุงจง กษัตริย์องค์ที่ 11 แห่ง ราชวงศ์โชซ็อน เป็นพระเชษฐาหรือพระอนุชาของ พระนางมุนจ็อง พระมเหสีองค์ที่ 3 ของพระเจ้าชุงจงและเป็นพี่ชายหรือน้องชายของ ยุน ว็อน-ฮย็อง อีกหนึ่งแกนนำคนสำคัญของฝ่ายยุนเล็ก

ใน ค.ศ. 1515 พระนางชังกย็อง พระมเหสีองค์ที่ 2 ของพระเจ้าชุงจงมีพระประสูติกาลพระราชโอรสให้กับพระเจ้าชุงจงคือ องค์ชายลีโฮ (ในเวลาต่อมาคือ พระเจ้าอินจง) และสิ้นพระชนม์หลังจากนั้นไม่นาน อีก 2 ปีต่อมาคือใน ค.ศ. 1517 พี่สาวหรือน้องสาวของเขาจึงได้ถวายตัวเป็นพระมเหสีองค์ที่ 3 ของพระเจ้าชุงจงพระนามว่าพระนางมุนจ็อง

ใน ค.ศ. 1534 เมื่อพระนางมุนจ็องมีพระประสูติกาลพระราชโอรสให้กับพระเจ้าชุงจงคือ องค์ชายลีฮวาน (ต่อมาคือ พระเจ้ามย็องจง) ขณะนั้นทั้ง ยุน ว็อน-โล และ ยุน ว็อน-ฮย็อง ได้เข้ารับราชการในราชสำนักทำให้มีการก่อตั้ง ฝ่ายยุนเล็ก ขึ้นมาเพื่อคานอำนาจกับ ฝ่ายยุนใหญ่ ที่ครองอำนาจอยู่ก่อนแล้วกล่าวคือ ฝ่ายยุนใหญ่ เป็นฝ่ายที่สนับสนุนองค์ชายรัชทายาทลีโฮนำโดย ยุนอิม พระมาตุลา (ลุง) ขององค์ชายรัชทายาทเพราะยุนอิมเป็นพระเชษฐาของพระนางชังกย็องพระมารดาขององค์ชายรัชทายาทขณะที่ ฝ่ายยุนเล็ก เป็นฝ่ายที่สนับสนุนองค์ชายลีฮวานซึ่งในเวลาต่อมาได้รับพระราชทานพระอิสริยยศเป็น องค์ชายคย็องว็อน

ใน ค.ศ. 1537 คิม อัน-โร ถูกจับและถูกประทานยาพิษในคดีทุจริตส่งผลให้ยุนอิมเป็นผู้นำฝ่ายยุนใหญ่แต่เพียงผู้เดียว

หลังจากฝ่ายยุนใหญ่หมดอำนาจใน ค.ศ. 1545 ส่งผลให้ฝ่ายยุนเล็กก้าวขึ้นมามีอำนาจในราชสำนัก ยุน ว็อน-ฮย็อง ซึ่งขณะนั้นเป็นอัครมหาเสนาบดีเกิดความหวาดระแวงในตัว ยุน ว็อน-โล ขึ้นมาทำให้ใน ค.ศ. 1547 ยุน ว็อน-โล ถูกจับและถูกประทานยาพิษในที่สุด
ภาพวาดฟอนกำลังเป่าขลุ่ย
**ฟอน** (อังกฤษ: faun; ละติน: *faunus*, *เฟานุส*; กรีกโบราณ: φαῦνος, *เพาโนส*) เป็นสัตว์ในเทพปกรณัมโรมัน ท่อนบนจากศีรษะลงไปถึงเอวเป็นมนุษย์แต่มีเขาและหูของแพะ ท่อนล่างจากเอวถึงเท้าเป็นแพะ อาศัยอยู่ในป่า มีความเกี่ยวข้องกับเซเทอร์ในเทพปกรณัมกรีก

ที่มา
-----

ชาวโรมันเชื่อว่า ฟอนสร้างความกลัวให้แก่มนุษย์ที่กำลังเดินทางในสถานที่ที่เปลี่ยว และห่างไกลจากเมือง แต่สามารถช่วยบอกทางให้แก่มนุษย์ที่กำลังหลง สิ่งนี้พบได้ในนิทานเรื่อง เซเทอร์และนักเดินทาง (The Satyr and the Traveller) ซื่งชื่อเรื่องในภาษาละตินคือ *เฟานุส* (Faunus; แปลว่า ฟอน ในภาษาละติน) เดิมที ฟอนกับเซเทอร์เป็นสัตว์ที่ต่างกันมาก คือ ฟอนเป็นสัตว์ครึ่งมนุษย์ครึ่งแพะ ส่วนเซเทอร์เป็นคนแคระที่อัปลักษณ์ อ้วนล่ำสัน และมีขนมาก หรือบางทีเชื่อว่าเป็นคนป่ามีหูและหางของม้าหรือลา นอกจากนี้ เคยเชื่อกันว่าเซเทอร์มีเสน่ห์กับมนุษย์เพศหญิงมากกว่าฟอน และฟอนไม่ฉลาดเหมือนเซเทอร์

มากไปกว่านี้ ศาสนาโรมันโบราณมีเทพเจ้าชื่อ เฟานุส (Faunus) ซึ่งมักมีความเกี่ยวข้องกับป่าไม้ปกคลุมด้วยมนต์วิเศษ, เทพเจ้ากรีกชื่อว่า แพน (Pan) , และเทพเจ้าหญิงชื่อว่า เฟานา (Fauna) ซึ่งเป็นมนุษย์แพะ

ดูเพิ่ม
-------

* เซเทอร์

อ้างอิง
-------

1. ↑  "Theoi Greek Mythology - Phaunos". Theoi.com. สืบค้นเมื่อ 2014-06-23.
2. ↑  "faun | mythical character". *Encyclopedia Britannica* (ภาษาอังกฤษ). สืบค้นเมื่อ 2017-09-04.
**ไต้ฝุ่น 2 คม 2 พายุ** (เกาหลี: 태풍; อังกฤษ: Typhoon) เป็นภาพยนตร์แอ็คชั่นจากเกาหลี กำกับโดย กวาก คยุงเต็ก และนำแสดงโดย แจง ดองกัน, อี จงแจ และอี มียอน ซึ่งใช้เกาหลี, ไทย และรัสเซีย เป็นสถานที่ถ่ายทำและดำเนินเรื่อง ด้วยงบประมาณในการถ่ายทำสองหมื่นล้านวอน หรือประมาณแปดร้อยล้านบาท และถือเป็นภาพยนตร์ที่ใช้ทุนสูงที่สุดของวงการภาพยนตร์เกาหลีในขณะนั้น

นักแสดง
-------

* แจง ดองกัน รับบทเป็น ซิน
* ลี จงแจ รับบทเป็น คัง เซจอง
* ลี มียอน รับบทเป็น ชเว มยองจู
* ฉัฏฐพงศ์ พันธนะอังกูร รับบทเป็น โตโต้
* เดวิด ลี แมคอินนิส รับบทเป็น สมชาย

เนื้อเรื่องย่อ
--------------

*ไต้ฝุ่น 2 คม 2 พายุ* เป็นเรื่องราวที่กล่าวถึงเหตุการณ์ในช่วงสิ้นสุดสงครามเกาหลี (ระหว่างปีค.ศ. 1950-1953) ซึ่งมีคนหนึ่งที่หนีออกมาจากเกาหลีเหนือเขาผู้นั้นมีชื่อว่า "ชิน" ในอดีตที่ผ่านมาเขาเป็นผู้ที่มีความต้องการมาใช้ชีวิตที่เกาหลีใต้แต่ถูกทางการเกาหลีใต้ส่งตัวกลับเพราะเกรงว่าหากรับเขาเข้ามาจะส่งผลกระทบกับความสัมพันธ์ที่มีต่อประเทศจีน และครอบครัวของชินได้ถูกสังหารลง ส่งผลให้เขาเกิดความเคียดแค้นเป็นอย่างมาก ต่อมาชินได้กลายเป็นหนึ่งในสมาชิกกองโจรสลัดทางทะเล และได้ทำการปล้นเรือที่มีอาวุธนิวเคลียร์อยู่

ทางด้านเกาหลีใต้ได้ตัดสินใจส่งทหารเรือผู้หนึ่งซึ่งมีชื่อว่า "คัง เซจอง" ตามล่าชิน โดยชินได้เดินทางไปที่กรุงเทพและคังได้เริ่มทำการไล่ล่าที่สนามบินดอนเมือง เรื่อยไปจนถึงรัสเซีย จากการไล่ล่านี้เองทำให้คังได้พบกับ"ชเว มยองจู" ซึ่งใช้ชีวิตอยู่ในมุมมืดของสังคม นั่นได้ทำให้คังทราบถึงเรื่องราวที่มาของชิน ทั้งยังเกิดความเห็นใจต่อชินมากขึ้น และในการต่อสู้ครั้งสุดท้ายบนเรือบรรทุกอาวุธนิวเคลียร์ ทั้งคู่ต่างปรารถนาว่าหากชาติหน้ามีจริงขอให้เกิดมาเป็นเพื่อนรักกันแทนการเป็นศัตรูที่อยู่คนละฝ่ายจากการแบ่งแยกประเทศดังที่ผ่านมา

เพลงประกอบภาพยนตร์
------------------

* เพลงลอยกระทง

อ้างอิง
-------

1. 1 2  "ข้อมูลภาพยนตร์ "ไต้ฝุ่น 2 คม 2 พายุ"". คลังข้อมูลเก่าเก็บจากแหล่งเดิมเมื่อ 2012-06-04. สืบค้นเมื่อ 2010-07-10.
2. ↑  "ข้อมูลเกี่ยวกับ "ไต้ฝุ่น 2 คม 2 พายุ"". คลังข้อมูลเก่าเก็บจากแหล่งเดิมเมื่อ 2010-01-05. สืบค้นเมื่อ 2010-07-10.
3. ↑  ข่าวเกี่ยวกับภาพยนตร์ "ไต้ฝุ่น 2 คม 2 พายุ"
4. ↑  "เนื้อเรื่องย่อ "ไต้ฝุ่น 2 คม 2 พายุ"". คลังข้อมูลเก่าเก็บจากแหล่งเดิมเมื่อ 2011-02-23. สืบค้นเมื่อ 2010-07-10.
5. ↑  "ข้อมูลตัวละคร". คลังข้อมูลเก่าเก็บจากแหล่งเดิมเมื่อ 2012-06-04. สืบค้นเมื่อ 2010-07-10.

แหล่งข้อมูลอื่น
---------------

* *Typhoon* ที่อินเทอร์เน็ตมูวีเดตาเบส
**ไทโรน วิลเลียม กริฟฟิน จูเนียร์** (อังกฤษ: Tyrone William Griffin Jr. ; เกิด 13 เมษายน ค.ศ. 1982) หรือชื่อในวงการคือ **ไทดอลลาไซน์** (Ty Dolla Sign, มักเขียน Ty Dolla $ign หรือ Ty$) เป็นนักร้อง นักแต่งเพลง และโปรดิวเซอร์เพลงชาวอเมริกัน เขาเป็นที่รู้จักครั้งแรกในปี 2010 หลังจากเป็นนักร้องรับเชิญให้วายจี ในซิงเกิล "ทูธอิตแอนด์บูตอิต" ที่ออกโดยสังกัดเดฟแจม ซึ่งเขาร่วมแต่งและผลิตเพลงให้ด้วย ในฤดูร้อนปี 2013 เขาเซ็นสัญญากับสังกัดเทย์เลอร์แก๊งของแร็ปเปอร์ชาวอเมริกัน วิซ คาลิฟา ในเดือนพฤศจิกายน 2015 เขาออกสตูดิโออัลบัมแรก ชุด *ฟรีทีซี* ขึ้นสูงสุดอันดับ 14 บนชาร์ต*บิลบอร์ด* 200

ไทดอลลาไซน์เป็นที่รู้จักจากเพลง "พารานอยด์", "ออร์แน" และ "บลาเซ" รวมไปถึงการแต่งเพลง "รอยัล" ของคริส บราวน์, "โพสต์ทูบี" ของโอมารีออนที่ร้องรับเชิญโดยบราวน์และเจเน ไอโกะ และ "โฟร์ไฟฟ์เซกันส์" ของรีแอนนา ตลอดจนเป็นนักร้องรับเชิญให้กับศิลปินอีกมากมาย เช่น "เวิร์กฟรอมโฮม" กับฟิฟท์ฮาร์โมนี, "สวอลลา" กับเจสัน เดอรูโล ร่วมด้วยนิกกี มินาจ, "ฮอตเกิร์ลซัมเมอร์" กับเมแกนเดอะสตัลเลียน และ "ไซโค" กับโพสต์ มาโลน ซึ่งกลายเป็นเพลงแรกของเขาที่ติดอันดับหนึ่งบนชาร์ต*บิลบอร์ด*ฮอต 100 นอกจากร้องเพลง ไทดอลลาไซน์ยังเป็นสมาชิกของทีมการผลิต D.R.U.G.S. ด้วย

อ้างอิง
-------

1. ↑  "Sign Language: 5 Songs You Didn't Know Ty Dolla $ign Wrote". Hot New Hip Hop. March 24, 2015.
2. ↑  "25 New Producers To Watch Out ForD.R.U.G.S." Complex.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**ไทดอลลาไซน์**

* ไทดอลลาไซน์ ผลงานเพลงที่ดิสคอกส์
* ไทดอลลาไซน์ ที่อินเทอร์เน็ตมูวีเดตาเบส
**เดอะ มิสเตริโอส** (อังกฤษ: The Mysterios) เป็นทีมมวยปล้ำอาชีพชาวอเมริกัน ประกอบด้วย เรย์ มิสเตริโอ และโดมินิก มิสเตริโอ ลูกชายของเขา ขณะนี้ทีมกำลังปล้ำในศึกดับเบิลยูดับเบิลยูอี รอว์ ของดับเบิลยูดับเบิลยูอี โดยพวกเขาเป็นแชมป์ ดับเบิลยูดับเบิลยูอี สแมคดาวน์ แท็กทีม แชมเปียนชิป เพียงครั้งเดียวซึ่งทำให้พวกเขาเป็นทีมพ่อลูกคู่แรกที่คว้าแชมป์แท็กทีมในดับเบิลยูดับเบิลยูอี

ประวัติ
-------

### การปรากฏตัวของ โดมินิก (2003-2010)

โดมินิกปรากฏตัวครั้งแรกในเวทีมวยปล้ำอาชีพเมื่อวันที่ 5 มิถุนายน ค.ศ. 2003 ในศึกสแมคดาวน์ ในตอนที่เขามีอายุเพียง 6 ขวบ เมื่อเขาอยู่ในฝูงชนพร้อมกับแม่และน้องสาวของเขาเฝ้าดู เรย์ มิสเตริโอ พ่อของเขาชนะและได้แชมป์ WWE Cruiserweight Championshipจากแมต ฮาร์ดี หลังการแข่งขัน โดมินิกโดดข้ามสิ่งกีดขวางและขึ้นไปบนสังเวียนเพื่อเฉลิมฉลองกับพ่อของเขา และเรย์ได้ยกโดมินิกขึ้นบนบ่าของเขา โดมินิกปรากฏตัวครั้งที่สองในวันที่ 11 ธันวาคม ในศึกสแมคดาวน์ ท่ามกลางฝูงชนอีกครั้ง โดยมีแม่และน้องสาวของเขา เฝ้าดูพ่อของเขาปล้ำกับบร็อก เลสเนอร์ ซึ่งเป็นแชมป์WWE Champion ในตอนนั้นโดยเป็นการปล้ำแบบไม่มีเข็มขัดแชมป์เป็นเดิมพันซึ่ง เรย์ เป็นฝ่ายพ่ายแพ้ไป

ในฤดูร้อนปี ค.ศ. 2005 โดมินิก ปรากฏตัวครั้งที่สามในดับเบิลยูดับเบิลยูอีเมื่ออายุได้ 8 ขวบ แต่คราวนี้มีบทบาทที่โดดเด่นมากขึ้นในฐานะต้นเหตุความบาดหมางระหว่างพ่อของเขากับเอ็ดดี เกร์เรโร ซึ่งคู่แข่งทั้งสองต่อสู้เพื่อชิงตัวเขา เอ็ดดีระบุว่าเขาเป็นบิดาผู้ให้กำเนิดของโดมินิก (ตามบท) ซึ่งเรย์สามารถเอาชนะเอ็ดดีในการแข่งขันแลดเดอร์แมทช์เพื่อชิงตัวโดมินิกในศึกซัมเมอร์สแลม (2005) เขาปรากฏตัวอีกสองครั้งในปี ค.ศ. 2006 ครั้งแรกที่เรสเซิลเมเนีย ครั้งที่ 22 โดยมีแม่และน้องสาวดูพ่อของเขาคว้าแชมป์ World Heavyweight Championship เป็นครั้งแรกเพื่อระลึกถึง เอ็ดดี เกร์เรโร ที่เสียชีวิตอย่างกะทันหัน และครั้งที่สองในวันที่ 15 กันยายนในศึกสแมคดาวน์ ซึ่งเขาได้ดูอยู่หลังเวทีขณะที่พ่อของเขาต่อสู้กับมิสเตอร์เคนเนดีโดยเรย์เป็นฝ่ายแพ้หลังจาก ชาโว เกร์เรโร ซึ่งเป็นหลานชายของเอ็ดดี และวิกกี เกร์เรโร ภรรยาของเอ็ดดี ได้ปรากฏตัวบนเวทีกับโดมินิก เพื่อหันเหความสนใจของเรย์ ในขณะที่เคนเนดีพลิกตัวเขากลับมาจับกด เขาปรากฏตัวอีกครั้งในวันที่ 12 มีนาคม ค.ศ. 2010 ในศึกสแมคดาวน์ คราวนี้เป็นความขัดแย้งระหว่างเรย์ และเดอะสเตรตเอดจ์ซะไซอะที (ซีเอ็ม พังก์, ลู้ก แกลโลส์ และ เซเรนา)

อ้างอิง
-------

1. ↑  "Rey Mysterio's Son Recalls Eddie Guerrero's Touching Gesture During WWE Segment". *www.sportbible.com*. สืบค้นเมื่อ August 4, 2020.
2. ↑  "SummerSlam 2005 Results". World Wrestling Entertainment. คลังข้อมูลเก่าเก็บจากแหล่งเดิมเมื่อ 2008-03-27. สืบค้นเมื่อ 2008-04-19.
3. ↑  Coyle, James (2010-03-13). "Jericho counters Spear". Sky Sports. สืบค้นเมื่อ 2010-07-31.
4. ↑  Passero, Mitch (2010-03-19). "Nine days until WrestleMania". World Wrestling Entertainment. สืบค้นเมื่อ 2010-07-31.
**ไตรไอโอโดไทโรนีน** (อังกฤษ: triiodothyronine), C15H12I3NO4 หรือที่รู้จักในชื่อ **T3** เป็นฮอร์โมนจากต่อมไทรอยด์

ผลกระทบของ T3
-------------

T3 เพิ่มอัตราการเผาผลาญขั้นพื้นฐาน (basal metabolic rate) ดังนั้นมันจึงเพิ่มออกซิเจนในร่างกายและการใช้พลังงาน อัตราการเผาผลาญขั้นพื้นฐานคือ ความจำเป็นแคโรลี่ต่ำสุดที่ทำให้ดำรงชีวิตอยู่ได้ในแต่ละบุคคล T3กระทำกับเนื้อเยื่อภายในร่างกายเป็นหลัก ยกเว้นในม้ามและลูกอัณฑะ มันเพิ่มการผลิตของ Na+/K+ -ATPase และในการเพิ่มการเปลี่ยนอย่างไม่เฉพาะเจาะจงของความหลากหลายภายในโมเลกุลขนาดใหญ่ โดยการสังเคราะห์และทำลาย

### โปรตีน

T3 กระตุ้นการผลิตของ RNA Polymerase I และ II ฉะนั้นจึงเพิ่มอัตราการสังเคราะห์โปรตีน มันจึงเพิ่มอัตราการทำลายโปรตีนเช่นกัน และเมื่อใดอัตราการทำลายโปรตีนมีมาเกินกว่าอัตราการสังเคราะห์โปรตีน อาจจะทำให้ร่างกายเข้าสู่สภาวะสมดุลเป็นไอออนลบ (Negative ion balance)

### กลูโคส

T3 เพิ่มอำนาจในการเผาผลาญกลูโคสของตัวรับ β-adrenergic ฉะนั้นมันจึงเพิ่มอัตราการหยุดไกลโคเจน และอัตราการเพิ่มกลูโคสในgluconeogenesis มันก็เพิ่มอำนาจของอินซูรินเช่นกัน 

### ลิพิด

T3 กระตุ้นการหยุดของคลอเรสเทอรอล และเพิ่มเลขของตัวรับ LDL ดังนั้นมันจึงเพิ่มอัตราของลิโพไลซิส (Lipolysis) เพิ่มทวี

  

T3 มีผลต่อระบบหัวใจและหลอดเลือดเช่นเดียวกัน มันได้เพิ่มผลผลิตของหัวใจ โดยเพิ่มอัตราการการเต้นของหัวใจและแรงหดตัว ทำให้เห็นผลในด้านความดันโลหิต 

  

T3 มีผลกับการพัฒนาเอมบริโอและทารกเช่นกัน มีผลต่อปอดและระบบประสาทหลังกำเนิด มันกระตุ้นการผลิตของไมอิลิน (เยื่อหุ้มเซลล์ประสาท) และการพัฒนาแอกซอน มันสำคัญต่อการเจริญเติบโตของกระดูกโดยตรงเช่นกัน
พระสาทิสลักษณ์พระจักรพรรดินีเสี้ยวมู่เฉิงในฉลองพระองค์ในงานพระราชพิธี
**จักรพรรดินีเสี้ยวมู่เฉิง** (จีน: 孝穆成皇后; อังกฤษ: Empress Xiaomucheng) เป็นพระวรชายาเอกในจักรพรรดิเต้ากวงขณะทรงดำรุงพระยศเป็นมงกุฎรัชกุมาร

พระราชประวัติ
-------------

**จักรพรรดินีเสี้ยวเซิงเฉิง** ประสูติในราชสกุล **หนิวฮูลู** พระนามเดิมส่วนพระองค์นั้นไม่เป็นที่รู้จัก พระนางทรงอภิเษกสมรสกับองค์ชายหมินเหนียง ในวันที่ 22 ธันวาคมในปี ค.ศ. 1796 พระนางไม่ได้มีพระประสูติกาลพระโอรสหรือพระธิดาใด ๆ และทรงทิวงคตในปี ค.ศ. 1808 และพระศพฝังอยู่ในสุสานซุนหัว ในสุสานราชวงศ์ชิงตะวันออก หลังจากเมื่อ องค์ชายหมินเหนียงเสวยราชย์สมบัติในปี 1820 เป็นสมเด็จพระจักรพรรดิเต้ากวงโปรดให้เฉลิมพระนามพระวรชายาหนิวฮูลูเป็น **สมเด็จพระจักรพรรดินีเสี้ยวมู่เฉิง** ใน ค.ศ. 1828 มีเหตุอุทกภัยในสุสานชิงตะวันออกทำให้เกิดน้ำท่วม และโลงพระศพของพระนางถูกย้ายชั่วคราวไป ยังสุสานบู้หัว (宝华峪正殿) และในปี 1835 โลงพระศพของพระนางได้ถูกบรรจุการสุสานชิงมู่เฉิง, มณทลเหอเป่ย์ อย่างเป็นทางการ


| ก่อนหน้า |  | จักรพรรดินีเซี่ยวมู่เฉิง |  | ถัดไป |
| --- | --- | --- | --- | --- |
| **จักรพรรดินีเซี่ยวอี๋ฉุน** |  |  **จักรพรรดินีแห่งจักรวรรดิชิง (สถาปนาหลังสิ้นพระชนม์)**  |  | **จักรพรรดินีเซี่ยวเต๋อเสี่ยน**

 |
**จักรพรรดินีหลี่** (จีน: 李皇后; 960 — 1004) จักรพรรดินีแห่งราชวงศ์ซ่งของจีนโดยพระนางอภิเษกกับ จักรพรรดิซ่งไท่จง เมื่อพระสวามีสวรรคตพระนางได้เป็น ฮองไทเฮา หรือพระพันปีหลวงให้กับพระโอรสบุญธรรมของพระนาง จักรพรรดิซ่งเจินจง

พระประวัติ
----------

จักรพรรดินีหลี่เป็นธิดาคนที่ 2 ของแม่ทัพแห่งราชวงศ์ซ่ง Li Chuyun พระนางเข้าพิธีอภิเษกกับ เจ้า ควงอี้ ตามพระบัญชาของพระเชษฐาของ เจ้า ควงอี้ จักรพรรดิซ่งไท่จู่ หลังจักรพรรดิไท่จู่สวรรคตใน ค.ศ. 976 เจ้า ควงอี้ขึ้นเป็นจักรพรรดิไท่จงและพระนางได้รับการสถาปนาอย่างเป็นทางการให้เป็นพระสนมใน ค.ศ. 978 พระนางได้รับการเสนอพระนามให้เป็นจักรพรรดินีใน ค.ศ. 984 หลังจากจักรพรรดิไท่จงสวรรคตใน ค.ศ. 997 พระโอรสบุญธรรมของพระนาง เจ้าเหิง ขึ้นสืบราชบัลลังก์เป็นจักรพรรดิเจินจงก็ได้สถาปนาพระมารดาบุญธรรมขึ้นเป็นฮองไทเฮากระทั่งสิ้นพระชนม์ใน ค.ศ. 1004

บันทึกและอ้างอิง
----------------

### แหล่งข้อมูล

  



| ก่อนหน้า |  | จักรพรรดินีหลี่ (จักรพรรดิซ่งไท่จง) |  | ถัดไป |
| --- | --- | --- | --- | --- |
| **จักรพรรดินีซ่ง** |  | **จักรพรรดินีแห่งราชวงศ์ซ่ง** (984 — 997) |  | **จักรพรรดินีจางมู่** |
ตราแผ่นดินของอินเดีย ด้านล่างมีคำว่า *สตฺยเมว ชยเต*
**สัตยเมวชยเต** (สันสกฤต: सत्यमेव जयते, Satyameva Jayate; ออกเสียง [s̪ɐt̪jɐ.meːʋɐ ˈd͡ʑɐ.jɐ.t̪eː], IAST: *satyam-eva jayate*; แปลว่า "ความจริงเท่านั้นที่มีชัย") เป็น *มนตร์* จากคัมภีร์ในศาสนาฮินดูชื่อ *มุณฑโกปนิษัท* ภายหลังประเทศอินเดียได้รับเอกราช ได้นำเอามาใช้เป็นคติพจน์ประจําชาติอินเดียเมื่อวันที่ 26 มกราคม 1950 ซึ่งเป็นวันที่อินเดียได้รับสถานะเป็นสาธารณรัฐ

ที่มา
-----

คำขวัญนี้มาจาก *มนตร์* บทที่ 3.1.6 จาก *มุณฑโกปนิษัท* ซึ่งปรากฏดังต่อไปนี้:

เป็นอักษรเทวนาครี

> 
> सत्यमेव जयते नानृतं सत्येन पन्था विततो देवयानः ।  
> 
> येनाक्रमन्त्यृषयो ह्याप्तकामा यत्र तत् सत्यस्य परमं निधानम् ॥
> 
> 
> 

ทับศัพท์ (อักษรละติน)

> 
> *satyameva jayate nānṛtaṃ*  
> 
> *satyena panthā vitato devayānaḥ*  
> 
> *yenākramantyṛṣayo hyāptakāmā*  
> 
> *yatra tat satyasya paramaṃ nidhānam*
> 
> 
> 

ทับศัพท์ (ภาษาไทย)

> 
> *สตฺยเมว ชยเต นานฤตํ*  
> 
> *สตฺเยน ปนฺถา วิตโต เทวยานะ*  
> 
> *เยนากฺรมนฺตฺยฤษโย หฺยาปฺตกามา*  
> 
> *ยตฺร ตตฺ สตฺยสฺย ปรมํ นิธานมฺ*
> 
> 
> 

แปลเป็นภาษาอังกฤษ

> 
> Truth alone triumphs; not falsehood.  
> 
> Through truth the divine path is spread out  
> 
> by which the sages whose desires have been completely fulfilled,  
> 
> reach to where is that supreme treasure of Truth.
> 
> 
>

ดูเพิ่ม
-------

* รายชื่อคำวัญประจำรัฐของอินเดีย
* ทรูธพรีเวลส์ (ความจริงจะคงอยู่) คติพจน์ประจําชาติของประเทศเช็กเกีย ซึ่งมีความหมายเดียวกัน

อ้างอิง
-------

1. 1 2  "Mundaka Upanishad". IIT Kanpur. คลังข้อมูลเก่าเก็บจากแหล่งเดิมเมื่อ 2020-06-04. สืบค้นเมื่อ 2020-06-04.
2. ↑  "Motto for State Emblem" (PDF). *Press Information Bureau of India - Archive*.
3. ↑  Department related parliamentary standing committee on home affairs (2005-08-25). "One hundred and sixteenth report on the state emblem of India (Prohibition of improper use) Bill, 2004". New Delhi: Rajya Sabha Secretariat, New Delhi: 6.11.1. สืบค้นเมื่อ 2008-09-26. `{{cite journal}}`: Cite journal ต้องการ `|journal=` (help)
4. ↑  "The Mundaka Upanishad with Shankara's Commentary". Wisdom Library.
5. ↑  Swami Krishnananda. "The Mundaka Upanishad:Third Mundaka, First Khanda".